Dimpués d'a Revolución Rusa se creyó a Republica Socialista Sovietica Autonoma de Crimea dentro de Rusia en a que os tartres crimeus yeran minoritarios. A invasión alemana d'a URSS dió esperanzas a los nacionalistas tartres crimeus y colabororon en gran part con os invasors alemans. Crimea estió scenario d'unas operacions en as que briló o chenio melitar d'Erich von Manstein, con una brilant victoria alemana en a Batalla de Sebastopol, ciudat presa por os alemans o 4 de chulio de 1942. Tartres crimeus d'ideyolochía panturquista siguioron a los alemans en a suya campanya por o Caucas. Manimenos os alemans habioron de retirar-sen d'o Caucas y de Crimea. A colaboración d'ixos tartres con os alemans fue a excusa que posó Stalin pa deportar-los ta Asia Central en mayo de 1944, suprimindo-se a republica socialista sovietica autonoma, que esdevinió una simple oblast dentro d'a Republica Socialista Sovietica de Rusia.